CELEX: 32014R0852
Language: et
Date: 2014-08-05 00:00:00
Title: Komisjoni rakendusmäärus (EL) nr 852/2014, 5. august 2014 , milles käsitletakse L-metioniini kasutamise lubamist kõikide loomaliikide söödalisandina  EMPs kohaldatav tekst

6.8.2014   
            
            
               ET
            
            
               Euroopa Liidu Teataja
            
            
               L 233/22
            
         KOMISJONI RAKENDUSMÄÄRUS (EL) nr 852/2014,
   5. august 2014,
   milles käsitletakse L-metioniini kasutamise lubamist kõikide loomaliikide söödalisandina
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubade andmise kord ning selliste lubade andmise alused ja menetlused.
            
         
               (2)
            
            
               Kooskõlas määruse (EÜ) nr 1831/2003 artikliga 7 esitati taotlus, et L-metioniini lubataks kasutada söödalisandina. Taotlusele olid lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.
            
         
               (3)
            
            
               Taotluses käsitletakse Escherichia coli (KCCM 11252P ja KCCM 11340P) abil toodetud L-metioniini kasutamise lubamist kõikide loomaliikide söödalisandina, mis klassifitseeritaks söödalisandite kategooria „toitainelised lisandid” alla.
            
         
               (4)
            
            
               Euroopa Toiduohutusamet (edaspidi „toiduohutusamet”) jõudis 8. oktoobri 2013. aasta arvamuses (2) järeldusele, et kavandatud kasutustingimuste korral ei avalda Escherichia coli (KCCM 11252P ja KCCM 11340P) abil toodetud L-metioniin kahjulikku mõju loomade ja inimeste tervisele ega keskkonnale ning et seda võib pidada tõhusaks aminohappe L-metioniini allikaks kõikide loomaliikide puhul. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva söödalisandi analüüsimeetodi kohta.
            
         
               (5)
            
            
               Kõnealuse aine hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba söödalisandi kasutamiseks käesoleva määruse lisas esitatud viisil.
            
         
               (6)
            
            
               Toiduohutusameti arvamuses avaldati kahtlust L-metioniini ohutuse suhtes juhul, kui seda manustataks sihtloomadele joogivette lisamise teel. Toiduohutusamet ei ole teinud ettepanekut L-metioniini maksimumsisalduse kohta. Seega on L-metioniini joogiveega manustamise korral otstarbekas anda kasutajale juhis, et arvesse tuleb võtta kõiki erinevaid metioniiniallikaid, et saavutada optimaalne varustatus asendamatute aminohapetega, mis ei mõjutaks loomade tootlikkust.
            
         
               (7)
            
            
               Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas nimetatud ainet, mis kuulub söödalisandite kategooriasse „toitainelised lisandid” ja funktsionaalrühma „aminohapped, nende soolad ja analoogid”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 5. august 2014
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 268, 18.10.2003, lk 29.
   
      (2)  EFSA Journal (2013); 11(10):3428.
   
      LISA
      
                  Söödalisandi identifitseerimisnumber
               
               
                  Loa hoidja nimi
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  mg/kg täissöödas, mille niiskusesisaldus on 12 %
               
            
                  
                     Toitaineliste lisandite kategooria. Funktsionaalrühm: aminohapped, nende soolad ja analoogid
                  
               
            
                  3c305
               
               
                  —
               
               
                  L-metioniin
               
               
                  
                     Söödalisandi koostis
                  
                  L-metioniin, mille puhtus on vähemalt 98,5 %
                  
                     Toimeaine kirjeldus
                  
                  L-metioniin((2S)-2-amino-4-(metüültio)butaanhape), mis on saadud fermentatsiooniprotsessis Escherichia coli (KCCM 11252P ja KCCM 11340P) abil.
                  Keemiline valem: C5H11NO2S
                  CASi number 63-68-3
                  
                     Analüüsimeetod
                      (1)
                  
                  L-metioniini määramiseks söödalisandis: infrapunaneeldumine ja optiline pöörang — FCC (Food Chemicals Codex) monograafiad ja meetodid.
                  Metioniini koguse määramiseks söödalisandis ja eelsegudes, mis sisaldavad üle 10 % metioniini: ioonivahetuskromatograafia koos kolonnijärgse derivaatide saamisega ja fotomeetrilise või fluorestsentsmääramisega (HPLC-VIS/FD) — ISO/DIS 17180.
                  Metioniini määramiseks eelsegudes, segasöödas, söödamaterjalides ja vees, mis sisaldavad alla 10 % metioniini: ioonivahetuskromatograafia koos kolonnijärgse derivaatide saamisega ja fotomeetrilise määramisega (HPLC-VIS). Komisjoni määrus (EÜ) nr 152/2009 (2) (III lisa, F osa).
               
               
                  Kõik loomaliigid
               
               
                  —
               
               
                   
               
               
                   
               
               
                  
                              1.
                           
                           
                              L-metioniini võib lisada ka joogivette.
                           
                        
                              2.
                           
                           
                              Söödalisandi ja eelsegu märgistusel peab olema märgitud:
                              „Kui söödalisandit manustatakse joogiveega, tuleb vältida valgu liiga.”
                           
                        
                              3.
                           
                           
                              Kui söödamaterjali ja segasööda märgistusele lisatakse vabatahtlikult teavet, peab see teave sisaldama järgmist:
                              
                                          —
                                       
                                       
                                          söödalisandi nimetus ja identifitseerimisnumber,
                                       
                                    
                                          —
                                       
                                       
                                          lisatud söödalisandi kogus.
                                       
                                    
                        
               
                  26. august 2024
               
            
         (1)  Analüüsimeetodite andmed on kättesaadavad referentlabori veebilehel järgmisel aadressil: https://ec.europa.eu/jrc/en/eurl/feed-additives/evaluation-reports
      
         (2)  ELT L 54, 26.2.2009, lk 1.